Posted by: Celeste | 2012/03/07
Ek kry van kleins af koorsblare in my mond, maar oor die afgelope 2 jaar het hierdie uitbrake vermeerder. Ek kry maklik 7-8 van dierdie sere in my mond op ''n slag en dit vat weke om weer te genees. Net soos die een gesond word kry ek die volgende een en die laate aanval het 9 weke aangehou.
Kan hierdie sere verband hou met my dieet? Sou dit bv help om ''n dieetkundige hieroor te gaan sien?
Ek is jammer om te hoor dat jy so sukkel met koorsblare in jou mond. Die sere word deur die sg. herpes virus veroorsaak en word deur spanning uitgelok en ook vererger. Ek sal voorstel dat jy 'n Dermatoloog spreek oor die behandeling van die koorsblare aangesien onmiddellike inname van antivirale medikasies (bv. Zovirax) sodra jy die eerste klein prikkel voel, die voorkoms van die sere baie kan verminder en die genesing baie kan verbeter. Wat jou dieet aanbetref, sal dit help om 'n goed gebalanseerde dieet in te neem met volop groente en vrugte plus omega-3 vetsure om jou immuunstelsel te stimuleer.